Համայնքների հողի հարկի և գույքահարկի հաշվարկման և հաշվառման ավտոմատացված համակարգը ներդրվել է առանձին խոշոր համայնքներում և այդ նպատակով ստեղծված միջհամայնքային միություններում կամ կառույցներում: Խոշոր համայնքները, ունենալով համապատասխան տեխնիկական և ֆինանսական միջոցներ, ինչպես նաև համապատասխան մասնագետներ, կարողանում են ինքնուրույն վարել իրենց համակարգերը (բազաները), իսկ փոքր համայնքները, որոնք այդ հնարավորությունը ժամանակին չեն ունեցել, միացել են և ստեղծել միջհամայնքային միություններ կամ կառույցներ և կենտրոնացած վարում են իրենց համակարգերը՝ խուսափելով բազմաթիվ ռիսկերից: